CELEX: E2009P0007
Language: et
Date: 2009-06-22 00:00:00
Title: EFTA järelevalveameti 22. juunil 2009 . aastal Liechtensteini Vürstiriigi vastu algatatud hagi (Kohtuasi E-7/09)

3.9.2009   
            
            
               ET
            
            
               Euroopa Liidu Teataja
            
            
               C 208/6
            
         EFTA järelevalveameti 22. juunil 2009. aastal Liechtensteini Vürstiriigi vastu algatatud hagi
   (Kohtuasi E-7/09)
   2009/C 208/06
   EFTA järelevalveamet, Rue Belliard 35, 1040 Brüssel, BELGIA, keda esindavad Bjørnar Alterskjær ja Ólafur Jóhannes Einarsson, on 22. juunil 2009. aastal algatanud EFTA kohtus hagi Liechtensteini Vürstiriigi vastu.
   EFTA järelevalveamet taotleb, et EFTA kohus:
   
               1)
            
            
               tuvastaks, et olles jätnud ettenähtud tähtaja jooksul vastu võtmata EMP lepingu XXII lisa punktis 10e nimetatud õigusakti (Euroopa Parlamendi ja nõukogu direktiiv 2005/56/EÜ, 26. oktoober 2005, piiratud vastutusega äriühingute piiriülese ühinemise kohta, mida on kohandatud EMP lepinguga selle protokolli nr 1 alusel) rakendamiseks vajalikud meetmed või jätnud järelevalveametile kõnealustest meetmetest teatamata, ei ole Liechtensteini Vürstiriik täitnud kõnealuse õigusakti artiklist 19 ja EMP lepingu artiklist 7 tulenevaid kohustusi;
               ja
            
         
               2)
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Käesolev kohtuasi käsitleb piiratud vastutusega äriühingute piiriülest ühinemist käsitleva direktiivi rakendamata jätmist.
            
         
               —
            
            
               EFTA järelevalveamet on seisukohal, et Liechtensteini Vürstiriik ei ole tõendanud, et ta on kõnealust direktiivi rakendanud.
            
         
               —
            
            
               EFTA järelevalveamet on seisukohal, et Liechtensteini Vürstiriik ei ole vaidlustanud väidet, et ta ei ole kõnealust direktiivi rakendanud.